Kwamitin Gwamnati Akan Chibok Ya Ziyarci Jihar Borno
Najeriya Kwamitin Gwamnati Akan Chibok Ya Ziyarci Jihar Borno Mayu 20, 2014
Wasu cikin iyayen daliban da aka sace.
Duk da yin watsi da dattawan jihar Borno suka yi da kwamitin da gwamnatin tarayya ta kafa akan daliban Chibok da aka sace, yanzu kwamitin din ya kai ziyara jihar ta Borno.
WASHINGTON, DC — Bayan cika makonni biyar da aka sace 'yan matan makarantar sakandare dake Chibok kwamitin da gwamnatin tarayya ta kafa a karkashin shugabancin Janaral Ibrahim Sabo mai ritaya ta ziyarci jihar Borno.
'Yan kwamitin sun gana da duk ilahirin jami'an tsaro dake jihar a gidan gwamnatin jihar ta Borno. Janaral Ibrahim Sabo mai ritaya yace sun ziyarci jihar Borno ne domin su binciki yadda aka bar makarantar a bude har aka samu aka sace 'yan matan yayin da sauran makarantun jihar suna rufe. Zasu kuma nemi sanin ainihin kidiggigan 'yan matan da aka sace. Amma zasu yi aikin ne tare da jami'an tsaro da gwamnatin jihar. Suna son su san yawan daliban da suka samu kubuta kawo yanzu. Zasu fadakar da mutanen dake yankin da neman goyon bayan jama'a domin samun nasarar yadda za'a kubutar da 'yan matan.
Shugaban kwamitin yace ya kamata su yi magana da ganao domin su basu bayanin yadda abun ya faru. Daga karshe yace zasu ba gwamnatin tarayya shawara akan sharudan aikin da aka basu.
Kafin su isa jihar Borno sun tsaya a birnin Abuja inda suka yi wasu ayyuka da suka jibancin aikin da aka basu. Bayan jawaban shugaban kwamitin sai aka sallami 'yan jarida domin wai su gana a kebe da jami'an tsaro da na gwamnatin jihar.
Kada a manta cewa tun lokacin da aka kafa kwamitin dattawan Borno suka kalubali kwamitin. Mai magana da yawun kungiyar dattawan Borno Dr Bulama Malibu Byo ya kalubali kafa kwamitin wadda yace bashi da wani anfani garesu. Yace 'yan matan ba garuruwa daban daban suke ba. Wuri guda aka tafi da su domin haka gwamnati ta harzanta ta kubutar da su. Tun ba yau ba kungiyar Boko Haram ke kai hari makarantu kuma gwamnatin tarayya ta sani.
Kwamitin Gwamnati Akan Chibok Ya Ziyarci Jihar Borno 3' 28"
http://www.voahausa.com/a/kwamitin-gwamnati-akan-chibok-ya-ziyarci-jihar-borno/2375219.html
Hukumar Bada Agajin Gaggawa ta Kai Tallafin Kayan Abinci Chibok
Duk da Matsalar Boko Haram Najeriya Nada Tagomashi a Duniya
Matsalolin Afirka ‘Yan Afirka ne Zasu Iya Magance Matsalolinta
Sojoji Suna Kukan Rashin Kayan Aiki, Senata Ahmed Zanna Yace Ina Kudade Fiye Da Dala Milyan Dubu 10 da Aka Kasafta?
Shugaba Jonathan Ya Soke Zuwa Chibok, Ya Doshi Faransa
VOA Hausa: Ana ci Gaba da Gangami Kan Chibok a Paris, Mayu 13, 2014 (English)
Anyi Gangamin Adua wa ‘Yan Makarantar Chibok da Aka Sace, 15 ga Mayu 2014
VOA60 Duniya: Daliban Chibok, Najeriya, Mayu 14, 2014
Ana ci Gaba da Gangami Kan Chibok, Mayu 14, 2014
Ana ci Gaba da Gangami Kan Chibok a Paris, London da Lagos, Mayu 13, 2014
Ana ci Gaba da Gangami Kan Chibok a London, Abuja, Mayu 9, 2014
VOA60 Afirka: Daliban Chibok, Najeriya, Mayu 15, 2014
Zanga-Zanga Kan Chibok, Talata, a Washington DC, Mayu 6, 2014